ГОДИШЕН ПЛАН

ЗА УЧЕБНО-ВЪЗПИТАТЕЛНАТА ДЕЙНОСТ В ЧПАГ”ДЖОРДЖ БАЙРОН”

ПРЕЗ УЧЕБНАТА 2019 – 2020 ГОДИНА

Планът се състои от две части:

I. Учебно - възпитателна работа - класно-урочна форма

II. Приложение - възпитателна работа в извънкласните форми  
I. УЧЕБНО - ВЪЗПИТАТЕЛНА РАБОТА

Учебно-възпитателната дейност се организира и провежда в съответствие със ЗПУО, Ръководство на МОН за работата на директора и учителя през учебната 2019/2020г., Правилника на училището, учебните планове и програми.

ОСНОВНИ ЗАДАЧИ:

1. Осъществяване на . задълбочена и последователна общообразователна и професионална подготовка на учениците чрез усвояване на система от знания, умения и навици по различни учебни предмети, избягвайки излишната теоретична натовареност и следейки за популяризирането и ползването на литературен български език и интегрирането му с другите учебни програми по предмети.

1. Осигуряване на пълноценна възпитателна работа чрез учебното съдържание,  
   основавайки се на демократични принципи, методи и форми, зачитайки личността на  
   ученика за прибиране и. задържане на учениците.
2. Възпитателна дейност чрез учебното съдържание се изпълнява от всеки учител по конкретния учебен предмет, а чрез часа на класа - от класния ръководител.
3. Изграждане и утвърждаване на собствен облик на училището.

ДЕЙНОСТИ ЗА РЕАЛИЗИРАНЕ НА ОСНОВНИТЕ ЗАДАЧИ:

Класно - урочна дейност

1. Да се осъществи приемственост и междупредметна съгласуваност на учебно съдържание, като за целта се извърши проверка на входно, междинно и изходно ниво на учениковите знания и се набележат действия за намаляване на пропуските.

Срок: 17.10.2019г.

13.02.2020г.

19.06.2020г.Отг.: учителите

2. Да осигурява съзнателно, задълбочено и трайно усвояване на знания от  
учениците, като задълбочено се подготвя всеки урок, системно се повишава квалифика­ци­ята на учителите и научната и педагогическа осведоменост. Да се създават условия за добра и продуктивна учебна работа /психологически климат, хигиена на учебния труд, поддържане в естетически вид учебните стаи, оборудване на кабинети по специалните и общообразователни предмети/.

Срок: през уч.година

Отг.: учителите

3. Учебното съдържание да се използва за формиране на български национални  
добродетели и чувство за гражданска отговорност.

Срок: през уч.година Отг: учителите

4*.* Чрез плана на класните ръководители за часовете на класа да се осигуряват условия за приобщаване на учениците към общоучилищния живот за изява на техните интереси и способности чрез участие в привлекателни дейности за изграждане личността на ученика, за формиране на значими общочовешки качества, за усвояване на позитивен социален опит.

Срок:13.10.19-30.06.2020г.

Отг.: класните ръководители

5. За разгръщане инициативността и активността на учениците в пълноценно развитие на ученическата общност да се изградят:

- ученически съвет по класове в състав, определен от самите ученици чрез  
демократичен избор; Срок: 18.10.2019г.

Отг.: кл.ръководители

- ученически съвет на училището и ръководството на ученическия съвет на училището.

Срок:18.10.2019г.

Отг.: кл.ръководители

6. Да се изработи годишен план за часа на класа при участието и инициативата на представители от ученическия съвет.

Срок: 18.10.2019г.

Отг.: кл.р-ли и Учен.съвет

7. Да се изградят различни форми на извънкласна дейност /драматичен състав,  
спортни секции и др./ и в тях да се потърсят интересите на учениците с оглед масово­то им ангажиране в извън учебно време.

Срок:03.10.2019г.

Отг.: учителите

8. Учителите и класните ръководители да отделят особено внимание на  
възпитанието на учениците в дисциплинираност, отговорност за спазване на ред и  
дисциплина в училище и в базовите предприятия, ползването и спазването на всички законови разпоредби и нормативни изисквания на МОН и Училищния правилник.

Срок: 15.09.19-30.06.2020г.

Отг.: учители и кл.р-ли

9. Да се поощрят най-добрите ученици, като се търсят най-подходящите форми за това. За работа с изоставащите да се разработят индивидуални планове за работа с тях.

Срок: през уч.година Отг: у-ли и кл.р-ли

Класификационна дейност:

Професионалното усъвършенстване на педагогическите кадри е една от основните дейности в училището, която е свързана с повишаването на професионалната квалификация и компетентност на учителите.

Основни задачи за повишаване на квалификацията на учителите са:

1. Усъвършенстване на професионалните умения.

1. Придобиване на нови знания и умения, вътрешноучилищна квалификационна  
   дейност за нови начини за преподаване, изпитване и оценяване.
2. Промяна и развитие на професионалните нагласи и ценности.

Тези задачи се реализират чрез спазване на следните принципи и дейности:

А. ОСНОВНИ ПРИНЦИПИ:

- автономност - според стратегията и потребностите на училището,педагогическия  
екип да конструира професионално-квалификационната си дейност;

- непрекъснатост - квалификационните дейности да се реализират поетапно  
/периодично/ като се използват вътрешноучилищни форми и активно участие на учители от гимназията в квалификационните дейности на Регионалния педагогически център;

- доброволност и избираемост - всеки учител да участва в квалификационни фор­ми, съобразно професионалните си интереси;

- надстроеност - квалификационните дейности да се организират така, че да задъл­бо­­ча­ват и осъвременяват придобития опит на по-високо равнище.

Б. ОСНОВНИ ДЕЙНОСТИ:

1. Да се осигуряват условия от страна на административното ръководство за участие на учителите в различни квалификационни форми.

Срок: през цялата година Отг.: Директора

2. Методичните обединения да приемат план - график за провеждане на методически сбирки, на които да дискутират въпроси, свързани с ефективността на учебния процес, използването на тестове за проверка на учениковите знания, използване на съвременни дидактически методи и средства в урока, повишаване на качеството на общообразователната и професионалната подготовка на учениците.

Срок: 03.10.2019г.

3. За усъвършенстване на професионалните умения да се изготвят графици във всяко МО за взаимно посещение на уроци, часове на класа и извънкласни форми. Да се набележат интегрирани уроци с други МО.

Срок: 03.10.2019г.

Отг.: председателите на МО

4. Да се осъществява постоянна връзка между председателите на МО, отговор­ника за библиотеката, домакина за обогатяване на книжния фонд.

Срок: през цялата година Отг: председателите на МО

5. Сбирките на МО да се провеждат не по-малко от 1 път месечно.

Гражданско образование и възпитание

Гражданското образование и възпитание на учениците се реализира: в часа на класа, в звената за извънучилищна дейност, както и чрез учебните дисциплини, чието съдържание кореспондира с проблемите на социализацията на младите хора.

ОСНОВНИ ЗАДАЧИ:

1. Усвояване на социални знания и умения за отстояване правата, изпълнение на задълженията и носене на отговорност като членове на обществото.

1. Изграждане култура на поведение.
2. Подготовка за здравословен начин на живот и изграждане на екологична  
   култура.

Дейности за реализиране на задачите:

1. В часа на класа да се осигурят условия за изява на интересите и способностите на учениците и приобщаването им към общоучилищния живот.

Срок: през уч.година

Отг.: класните ръководители

2. Изграждане на извънкласни форми, като се проучат желанията на учениците и се  
организира тяхното свободно извънучилищно време.

Срок: през годината Отг.: учителите

3. Да се организират форми за придобиване на социален опит като се канят външни  
специалисти / лектори / със следните съдържателни аспекти:

- социално възпитание;

- мирно решаване на конфликти и умения за водене на спор;

* икономическа култура;
* работа в екип;
* екологична култура;
* преодоляване на зависимостите от алкохол, наркотици, тютюнопушене;
* противодействие на агресията и обществения нихилизъм;
* подготовка за кариерно развитие

II. ОРГАНИЗАЦИЯ И СИСТЕМА НА РАБОТА С РОДИТЕЛИТЕ И ОБЩЕСТВЕНИТЕ ОРГАНИЗАЦИИ

1. Изграждане на ново училищно настоятелство.

Срок: 06.02.2020г.

Отг.: кл.р-ли и Директора

2. За включване на родителите и семейството като съюзник в работата на училището и за по-ефективно решаване на задачите, свързани с професионал­ната подготовка на учениците да се проведат следните родитело-учителски срещи:

1/ на 14.11.2019г от 18,00 ч. на всички класове при дневен ред:

- уточняване задълженията на родителите, избор на родителски комитет и избор на представителите на училищното настоятелство и др.

Отг.: кл.ръководители 2/ на 10.04.2020г. от 18,00 ч. за 12-те класове.

Отг.: кл.ръководители

3/ на 15.05.2020г. от 18,00 ч. за всички класове - разглеждане състоянието на успеха и дисциплината на учениците по класове и други.

Отг.: кл.ръководители

3. Класните ръководители да предвидят мероприятия съвместна работа с  
настойниците, хазяите и възпитателите от общежитията.

На първата родителска среща класните ръководители да съобщят ден и час за посещение на родителите в училище. Да се изготви график.

Отг.: кл.ръководители

4. Да продължи обогатяването и обновяването на материално-техническата база  
като се търсят извънбюджетни финансови средства.

Срок: през годината Отг.: Директора

Директор:.................................

/Владимир Дачев/